PROKAL.CO, Maunjun iwak beramian lawan kekawalan bujur paling nyaman. Tapi mun Maunjun jangan baparakan kena kada hakun wan pusing iwak handak mamatuk umpan nang mana.
Mun handak tahu maujun nang baik itu nang kaya bubuhan Panjul wan Utuh ---beduaan ngaran ni asal manyambat nang manulis haja wal lah---.
Biar tulak baramian maunjun, tapi mun sudah di danau wadah maunjun kekanakan ni tapisah mancari wadah maujun nang paling baik gasan surang.
Nah kabujuran Panjul wan Utuh mamilih wadah basabrangan, kesahnya bedua kekanak ni handak mngapung iwak? Supaya kada bukah ka mana-mana.
Mulai maunjun Panjul wan Utuh beimbai mehimput umpan ka tangah danau. Panjul talihat pina kada sabar, sabab setumat-setumat umpan nang ditimbai ka danau ditariknya pulang.
Sadangkan Utuh nang memang dasar pandai maunjun ni, selawasan memingkuti perantarannya haja sampai taguring.
Panjul nang galisah umpannya haur lingis diiguti iwak, kambali mambuang umpan ka danau. Baluman lawas dibuang, Panjul himung manarik umpannya pulang.
"Unda dapat, unda dapat," kucik Panjul girang wan disusul suara urang tacabur.
"Aku jua dapat, aku jua dapat," kuciak Utuh nang bakunyung manyasah ujunnya. Rupanya Utuh nang tacabur ka danau.
"Ikam beapa tuh, maunjun sampai tacabur," takun Panjul?.
"Anu wal, perantaran ku ditarik iwak. Unda takajut jadi ku sasah," sambat Utuh.
"Lainan iwak nang manarik, tapi tekait wan unjun ku. Ku sangka gin iwak," pandir Panjul kada tahu-tahu muha.(oke/nha)
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn